Аԥсны адәныҟатәи аусқәа рминистр Инал Арӡынба Урыстәыла иҟоу Урыстәылатәи Афедерациаҟны Аԥсны Аҳәынҭқарра анапынҵа ҷыдақәеи азинмч нагӡеи змоу ацҳаражәҳәаҩ Алхас Кәыҵниа 2023 шықәса хәажәкыра 3 азы диԥылеит.
Аԥсны адәныҟатәи аусқәа рминистр Инал Арӡынба иҳәеит Урыстәыла ахада Владимир Путин Агәраргагатә шәҟәқәа иҭара иазку аусмҩаԥгатә хара имгакәа ишазгәаҭоу.
Аиԥылараан излацәажәаз "Адипломатиатә маҵзуразы" азакәан апроект ахәаԥшразы Апарламент ахь инашьҭуп ҳәа иҳәеит Аԥсны ААР ахада Инал Арӡынба. Азакәан аус адулоуп Адәныҟатәи аусқәа рминистрреи Урыстәыла иҟоу Аԥсны Ацҳаражәҳәарҭеи русеицурала.
Аминистри ацҳаражәҳәаҩи рылацәажәеит Урыстәыла асубиект ҿыцқәа рҿы Аԥсны ахаҭаранакрақәа раартра азҵаарагьы.